tehnyt nainen kuolee hämärissä olosuhteissa, Ginan on pakko alkaa tutkia vihjettä. Mutta joku tahtoo vaientaa hänet, ja pian Gina tajuaa, että tapaus voi vaatia häntä uhraamaan kaiken. Jännityksen kuningattaren päivänpolttava romaani kertoo, kuinka pitkälle korkeassa asemassa olevat miehet ovat valmiita menemään säilyttääkseen valtansa.

Verikuu / Simone Buchholz (374090), 1,37 Mt On epätavallisen lämmin syyskuinen aamu Hampurin Sankt Paulissa. Edellisen yön sateen jäljet eivät ole vielä ennättäneet haihtua, kun suuren kustantamorakennuksen edestä löytyy häkkiin teljettynä yrityksen henkilöstöpäällikkö - alastomana, tiedottomana ja pahoinpideltynä. Kolmen päivän kuluttua samassa paikassa on jälleen häkki, ja tällä kertaa sisällä on yrityksen sanomalehtiosaston johtaja. Chastity Riley ja hänen uusi, arvoituksellinen työparinsa Ivo Stepanovic uskovat jonkun työntekijän haluavan kostaa esimiehilleen; henkilöstöä on irtisanottu vuosien ajan samalla, kun johtohenkilöt ovat täyttäneet taskunsa muhevilla bonuksilla. Pian kuitenkin selviää, että uhreja yhdistää muukin kuin työpaikka, ja samassa yrityksen hallituksen puheenjohtaja katoaa… Veri kuu on moninkertaisesti palkitun Simone Buchholzin kolmas suomennettu dekkari.

Mummosanoo hei ja anteeksi / Fredrik Backman (364016), 3,39 Mt Hurmaavan herkkä tarina pienen tytön suhteesta isoäitiinsä on kunnianosoitus rohkeudelle ja erilaisuudelle. Seitsenvuotias totinen älykkö Elsa on erilainen kuin kaikki muut, minkä vuoksi häntä kiusataan koulussa. Hänen ainoa ystävänsä on omaperäinen isoäiti, joka pitää ehdoitta Elsan puolia ja kertoo lohdutukseksi tarinoita, joissa kenenkään ei tarvitse olla normaali. Kun isoäiti kuolee, Elsa saa tehtävän: Elsan tulee toimittaa perille anteeksipyyntökirjeitä isoäidin puolesta. Kirjeet johtavat Elsan suurenmoiselle matkalle, jolla hän kohtaa mitä eriskummallisempia hahmoja - ja samalla paljastuu, miten ainutlaatuinen isoäiti todella oli.

Rohkeus : Tietoisuuden työkalut valon ja varjon leikkiin / Jutta Saanila (373405), 1,60 Mt Nyt on aika nostaa esiin niitä varjoisia asioita, joiden kanssa näkövammaiset kamppailevat, ja antaa oivaltavaa näkökulmaa siitä, kohti valoisampaa elämää. Kenenkään ei tarvitse pärjätä yksin. Tämä kirja on opas sellaiselle, joka on ehkä yrittänyt selviytyä itsekseen, mutta haluaa löytää keinoja avautua uusille teille kohti ympäröivää maailmaa ja ihmisiä. Kirjaan on koottu koko näkövammaisten kirjo, heikkonäköisestä täysin sokeaan, syntymäsokeasta vähitellen näköä menettävään tai näköongelmaiseen. Kirjan alkuosan työkalut auttavat näöstä riippumatta kaikkia ihmisiä ja loppuosan ongelmat puhuttelevat erityisesti näkökykyään menettäviä. Viitoitamme kirjan avulla uutta alkua, jokaiselle omanlaista tietä kohti elämän rohkeaa eheytymistä, päivittäistä parempaa mieltä ja intoa kokeilla uudenlaisia tapoja elää tätä ainutlaatuista elämä.

### Lasten ja nuorten kirjat

#### Äänikirjat

Meidän omat EM-kisat / Kalle Veirto (373865), lukija Marko Kallinen, kesto 3 h 1 min Hilpeä jalkapallokirja aloittaa nuortensarjan. Kevät koittaa koululaisille, ja joillekin koululaisille se merkitsee jalkapalloilun Euroopan mestaruuskilpailujen alkamista, Meidän Omia EM-kilpailuja. Töllinkulman koulu